Biskupa sögur
Store norske leksikon,Språk og litteratur,Litteraturtyper,Norrøn litteratur
Biskupa sögur er sagaene om islandske biskoper i tiden fra cirka 1000 til cirka 1340. Navnet er etter den trykte utgaven som utkom i to bind i København i 1858–1878 (opptrykt i Reykjavík i 1948).
Eldst er boken om Þorláks mirakler, skrevet ned i 1199, like etter hans død (i 1193). Nesten samtidig ble vitae for de to islandske helgenene, biskopene Þorlákr av Skálholt og Jón av Hólar, skrevet på latin; disse ble snart oversatt til islandsk. Også sagaen om Guðmundr Arason den gode er mest en helgenbiografi. Ren kirkehistorie er Hungrvaka, om de eldste biskopene, og sagaene om Páll, Árni og Laurentius. I den trykte utgaven er også korte biografier av de siste biskopene før reformasjonen tatt med. Les mer i Store norske leksikon Hungrvaka Páls saga byskups Arne biskops saga Laurentius' saga Eksterne lenker Biskupa sögur, bind 1 (1858). Fritt tilgjengelig hos archive.org Biskopa sögur, bind 2 (1878). Fritt tilgjengelig hos archive.org